OpenLLM-France/wikimedia huggingface dataset:
# Rose Ghorayeb

Rose Ghorayeb —en àrab روز غريّب, Rūz Ḡurayyib— (Damur, 1909 - ?, 2006) va ser una escriptora, crítica literària i activista política feminista libanesa. Va ser professora de literatura àrab a la Universitat Americana Libanesa i sovint se la coneixia com «la primera dona crítica de la literatura àrab». Considerada com a pionera de la crítica estètica, la seva carrera literària va tenir més de 70 anys i va incloure nombroses històries per a infants, articles, biografies i obres de teatre.

## Trajectòria

Ghorayeb va néixer a Damur, el Líban, l'any 1909. L'any 1932 es va graduar a l'American Junior College per a Dones, a Beirut, predecessora de la Universitat Americana Libanesa. El 1948, el col·legi va canviar el nom a Beirut College for Women. Posteriorment es va convertir en la cap del departament d'àrab de la universitat.
Va publicar àmpliament en moltes revistes i periòdics àrabs regionals des de 1943 fins a 1980. Com a activista en favor de l'alliberament de la dona va escriure regularment a la revista mensual libanesa The Woman's Voice. També va publicar amb freqüència articles a Voice of Bahrain, la primera revista de Bahrain, i això es creu que ha tingut un paper clau en la introducció de noves idees socials al país. Una de les seves obres més destacades va ser la biografia del poeta libanesa-palestina May Ziade, considerada la pionera del feminisme de l'Orient Mitjà a principis del segle xx. De 1983 a 1993, es va encarregar de l'edició d'Al-Raida, la revista de l'Institut d'Estudis sobre la Dona del Món Àrab (IWSAW), de la Universitat Americana Libanesa.

## Obres

* Ghorayeb, Rose Signs: Journal of Women in Culture and Society, 5, 2, 01-12-1979, pàg. 375–382. DOI: 10.1086/493725.

## Referències

* 1 2 (en anglès) Issuu, 13, 4, 27-11-2011 [Consulta: 21 agost 2019].
* ↑ الأسعد, محمد. «روز غريّب.. مشروع القارئة الجمالي» (en anglès). AlAraby.co.uk, 25-09-2016. [Consulta: 21 agost 2020].
* ↑ «رحيل أديبة الأطفال اللبنانية روز غريب – ديوان العرب» (en anglès). DiwanAlArab.com, 13-01-2006. [Consulta: 22 agost 2019].
* ↑ «Welcome to Damour city» (en anglès). DamourCity.com. [Consulta: 21 agost 2019].
* ↑ Malaeb, Abdullah. «LAU's history of women empowerment» (en anglès). An-Nahar.com, 28-01-2019. Arxivat de l'original el 22 d’agost 2019. [Consulta: 22 agost 2019].
* ↑ «أرشيف المجلات الأدبية والثقافية العربية» (en àrab). Archive.AlSharekh.org. [Consulta: 22 agost 2019].
* ↑ al-Najjar, Sabika (en anglès) Al-Raida, 20, 100, 2003, pàg. 30 [Consulta: 2 agost 2019].
* ↑ Mezher, Hala. «The women who shaped Lebanon» (en anglès). AnNahar.com, 12-03-2019. Arxivat de l'original el 2019-08-22. [Consulta: 22 agost 2019].
* ↑ Ghorayeb, Rose Signs: Journal of Women in Culture and Society, 5, 2, 01-12-1979, pàg. 375–382. DOI: 10.1086/493725.
# Resende (Rio de Janeiro)

Resende és una ciutat de l'estat brasiler de Rio de Janeiro. La seva població és 119 729 habitants en 2006. En la ciutat hi ha l'acadèmia militar das Agulhas Negras i diverses indústries (les principals són la fàbrica de camions de Volkswagen i les Indústries Nuclears de Brasil (INB), responsable per la producció brasilera d'urani enriquit).
# Samokhvàlove

Samokhvàlove (en (ucraïnès): Самохвалове, rus: Самохвалово) és un poble de la República Autònoma de Crimea, a Ucraïna, que el 2014 tenia 545 habitants. Pertany al districte de Bakhtxissarai. Fins al 1948 la vila es deia Xakul.

## Població

Segons les dades del 2001 la composició de la població de la vila de Samokhvàlovo d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Reserva

«Reserva» té aquests significats:
* Reserva (dret internacional), declaració unilateral feta per un estat en el moment d'adherir-se a un tractat amb la finalitat de modificar els efectes jurídics de l'aplicació en aquest estat de certes disposicions
* Reserva de la biosfera, àrea geogràfica representativa dels diferents hàbitats del planeta, desenvolupat per la UNESCO
* Reserva índia, territoris dels EUA i del Canadà que encara es troben sota sobirania limitada de les tribus ameríndies
* Reserva militar, conjunt d'efectius que són mobilitzables per a ampliar les forces de l'exèrcit regular, complementant l'exèrcit permanent, en cas de necessitat o urgència
* Reserva natural, espai natural d'extensió reduïda i d'interès científic creada per a preservar íntegrament el conjunt d'ecosistemes naturals que conté o alguna de les seves parts
* Sistema de la Reserva Federal, sistema bancari central dels Estats Units d'Amèrica
# Resolució 1085 del Consell de Seguretat de les Nacions Unides

La Resolució 1085 del Consell de Seguretat de les Nacions Unides fou adoptada per unanimitat el 29 de novembre de 1996. Després de recordar la Resolució 1063 (1996), el Consell va decidir ampliar el mandat de la Missió de Suport de les Nacions Unides a Haití (UNSMIH) per un període provisional fins al 5 de desembre de 1996. Posteriorment seria discutit a la Resolució 1086 (1996).

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Història d'Haití

## Enllaços externs

* PDF Text de la Resolució a UN.org
# Resolució 1081 del Consell de Seguretat de les Nacions Unides

La Resolució 1081 del Consell de Seguretat de les Nacions Unides fou adoptada per unanimitat el 27 de novembre de 1996. Després de considerar un informe del Secretari General Boutros Boutros-Ghali sobre la Força de les Nacions Unides d'Observació de la Separació (UNDOF), el Consell va observar els seus esforços per establir una pau duradora i justa a l'Orient Mitjà.
La resolució va demanar a les parts interessades que implementessin de manera immediata la Resolució 338 (1973). Va renovar el mandat de la Força d'Observadors durant uns altres sis mesos fins al 31 de maig de 1997 i va demanar que el Secretari General presentés un informe sobre la situació al final d'aquest període.

## Referències

* ↑ «Security Council renews mandate of force supervising disengagement between Israel, Syria until 31 May 1997». United Nations, 27-11-1996. «Còpia arxivada». Arxivat de l'original el 2020-09-01. [Consulta: 1r desembre 2017].

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Alts del Golan

## Enllaços externs

* PDF Text de la Resolució a UN.org
# Resolució 1083 del Consell de Seguretat de les Nacions Unides

La Resolució 1083 del Consell de Seguretat de les Nacions Unides fou adoptada per unanimitat el 27 de novembre de 1996. Després de recordar totes les resolucions sobre la situació a Libèria, particularment la 1071 (1996), el Consell va prorrogar el mandat de la Missió d'Observació de les Nacions Unides a Libèria (UNOMIL) fins al 31 de març de 1997 i va discutir assumptes relacionats amb la UNOMIL.
El Consell de Seguretat va assenyalar que els grups de Libèria havien continuat violant l'alto el foc. Va donar la benvinguda al procés de desarmament, d'acord amb l'acord d'Abuja, i a totes les parts participar com anteriorment s'havia acordat.
Es va demanar a tots els grups que cessessin les hostilitats de forma immediata, completessin el desarmament de manera oportuna i defensessin l'acordat per la Comunitat Econòmica dels Estats de l'Àfrica Occidental (ECOWAS) en una reunió d'agost de 1996. Aquesta última va ser important perquè les eleccions de 1997 continuïn tal com estava previst, i es va instar a la comunitat internacional a donar suport als projectes de treball i formació a Libèria per garantir la seva rehabilitació. El Consell de Seguretat també va condemnar en els termes més durs la formació i el desplegament de l'ús militar dels nens soldats i va exigir que tots els nens soldats fossin desmobilitzats. Es van condemnar els atacs al Grup de Monitorització de la Comunitat Econòmica d'Estats d'Àfrica Occidental (ECOMOG), a la UNOMIL i a les agències d'ajuda humanitària i es va subratllar la importància dels drets humans.
A més, es va demanar a tots els països que observessin estrictament l'embargament d'armes contra Libèria imposat a la Resolució 788 (1992) i denunciar-ne les violacions al Comitè establert a la Resolució 985 (1995). Finalment, es va demanar al Secretari General Boutros Boutros-Ghali que presentés un informe sobre el progrés abans del 31 de gener de 1997 amb recomanacions sobre el possible suport de les Nacions Unides a les eleccions de 1997.

## Referències

* ↑ «Security Council calls on Liberian factions to end hostilities forthwith, fulfilling agreed commitment on time». United Nations, 27-11-1996.
* ↑ Happold, Matthew. Child soldiers in international law. Manchester University Press, 2005, p. 42. ISBN 978-0-7190-6586-6.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Primera Guerra Civil liberiana

## Enllaços externs

* PDF Text de la Resolució a UN.org
# Resolució 1087 del Consell de Seguretat de les Nacions Unides

La Resolució 1087 del Consell de Seguretat de les Nacions Unides, adoptada per unanimitat el 11 de desembre de 1996 després de reafirmar la Resolució 696 (1991) i totes les resolucions següents sobre Angola, el Consell estendre el mandat de la Tercera Missió de Verificació de les Nacions Unides a Angola (UNAVEM III) fins al 28 de febrer de 1997.
Es va posar en relleu la importància de la plena aplicació dels acords de pau, inclòs el Protocol de Lusaka, per a Angola, i a totes les parts se'ls va recordar llurs obligacions.
Hi va haver un lent progrés en el procés de pau. El Consell va aprovar la recomanació del secretari general Boutros Boutros-Ghali de reduir la mida de la UNAVEM III durant febrer de 1997, a causa de la fatiga dels members de la missió. Les dues parts també va haver de començar a treballar en la integració de les tropes seleccionades d'UNITA en l'exèrcit d'Angola i la desmobilització. Les parts també havien d'arribar a un acord sobre l'estatut especial del President d'UNITA com a president del partit de l'oposició abans del 31 de desembre de 1996. Se'ls va demanar de viatjar a Luanda per la formació d'un govern d'unitat nacional i reconciliació. L'embargament d'armes contra UNITA imposat en la Resolució 864 (1993), ha estat complit estrictament i va expressar la seva preocupació dels estats veïns que no van aplicar-la.
Ambdues parts foren cridades a intensificar els esforços de desminatge i destruir les reserves de mines que serà supervisat pe UNAVEM III. Finalment es va requerir al Secretari General que prepari per a un seguiment la presència de les Nacions Unides a Angola, que inclouria observadors militars, policia observadora, components polítics, observadors de drets humans i un Representant Especial, informant-ne abans del 10 de febrer de 1997.

## Referències

* ↑ «Security Council extends Angola mission until 28 February 1997». United Nations, 11-12-1996.
* ↑ Cooper, Andrew Fenton; English, John; Thakur, Ramesh Chandra. Enhancing global governance: towards a new diplomacy?. United Nations University Press, 2002, p. 253. ISBN 978-92-808-1074-5.
* ↑ Brzoska, Michael; Lopez, George A.. Putting teeth in the tiger: improving the effectiveness of arms embargoes. Emerald Group Publishing, 2009, p. 147. ISBN 978-1-84855-202-9.
* ↑ Vines, Alex. Still killing: landmines in Southern Africa. Human Rights Watch, 1997, p. 58. ISBN 978-1-56432-206-7.

## Vegeu també

* MONUA
* Guerra Civil angolesa
* Llista de resolucions del Consell de Seguretat de les Nacions Unides 1001 a la 1100 (1996 - 1997)

## Enllaços externs

* PDF Text de la Resolució a UN.org
# Samolhan

Samolhan (francès Samouillan) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Salinització

La salinització és el procés que fa esdevenir alguna cosa salina; és a dir, que contingui sal.

## Particularitats

Així, hom parla de salinització d'un aqüífer quan l'aigua que conté esdevé salada, de manera que es torna inaprofitable per al consum urbà o agrícola.
En un aqüífer en una zona costanera l'aigua dolça estarà en contacte amb l'aigua del mar i, si no circulés, s'anirien barrejant fins que l'aigua de l'aqüífers es tornés tant salada com la del mar. Normalment, l'aqüífer es recarrega per l'aigua dolça que s'hi infiltra per la pluja o des d'algun riu proper (cas dels aqüífer dels deltes) o per l'aportació de rieres, de manera que hi ha una circulació d'aigua en direcció al mar que impedeix la barreja d'aigua dolça i salada dins l'aqüífer i s'evita la salinització. De fet, si la recàrrega és prou abundosa, pot ser que sigui l'aigua del mar, prop de la costa, la que esdevingui més o menys dolça: això passa sobretot amb aqüífers càrstics, en què la circulació es concentra en canals i coves excavats dins del massís que donen surgències submarines (de la mateixa manera que en terra produeixen fonts).
Ara bé, si l'aqüífer és explotat (amb pous) extraient-ne més aigua que la que hi arriba amb la seva recàrrega, la circulació passa a ser del mar cap a l'aqüífer (o sigui, cap als pous, que estan xuclant l'aigua del seu voltant) i l'aigua de l'aqüífer se salinitza.

## Vegeu també

* Aiguamoll
* Saladar
# Rozalén del Monte

Rozalén del Monte és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 162 | 126 | 112 | 98 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Resolució 1089 del Consell de Seguretat de les Nacions Unides

La Resolució 1089 del Consell de Seguretat de les Nacions Unides fou adoptada per unanimitat el 13 de desembre de 1996. Després de recordar les resolucions sobre la situació a Tadjikistan i la frontera entre l'Afganistan i Tadjikistan, el Consell va prorrogar el mandat de la Missió d'Observadors de les Nacions Unides a Tadjikistan (UNMOT) fins al 15 de març de 1997 i va abordar els esforços per posar fi al conflicte al país.
Hi havia preocupació per la deterioració de la situació a Tadjikistan i el Consell de Seguretat va subratllar la necessitat que les parts interessades defensessin els seus acords. La situació només es resolgués a través de mitjans polítics entre el govern de Tadjikistan i l'Oposició Tadjik Unida i era la seva principal responsabilitat fer-ho. La resolució també va posar èmfasi en la inacceptabilitat dels actes hostils a la frontera amb Afganistan i es va mostrar satisfet per la cooperació entre la UNMOT, la força de pau de la Comunitat d'Estats Independents (CEI), les forces frontereres de Rússia i l'Organització per a la Seguretat i la Cooperació a Europa.
El Consell va condemnar les violacions de l'alto el foc, en particular l'ofensiva de l'oposició a la regió de Gharm.
Es va instar a totes les parts a complir l'acord de Teheran i altres acords que havien entrat en vigor i que l'alto el foc duraria durant els debats inter-tadjiks. També va condemnar els atacs terroristes i altres violències que van provocar la mort de civils, membres de les forces de manteniment de la pau de la CEI i guàrdies fronterers russos. Foren condemnades severament les amanaces de mort i els maltractaments contra el personal de la UNMOT.
El mandat de la missió de vigilància de la UNMOT es va ampliar fins al 15 de març de 1997, amb la condició que les parts en l'acord de Teheran demostressin el seu compromís amb la reconciliació nacional. El 15 de gener de 1997 es va demanar al Secretari General de les Nacions Unides que informés al Consell sobre els resultats de les converses. També era preocupat per la situació humanitària de Tadjikistan i per la necessitat urgent de respondre a la comunitat internacional, incloses les contribucions voluntàries a la Resolució 968 (1994)

## Referències

* ↑ «Security Council extends mandate of Tajikistan mission until 15 March 1997 subject to parties' commitment to cease-fire, national reconciliation». United Nations, 13-12-1996.
* ↑ «Peacekeeping mission updates (January–March 1997)». International Peacekeeping, 4, 3, 1997, pàg. 112–115. DOI: 10.1080/13533319708413682.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Guerra Civil de Tadjikistan

## Enllaços externs

* PDF Text de la Resolució a UN.org
# Resolució 113 del Consell de Seguretat de les Nacions Unides

La Resolució 113 del Consell de Seguretat de les Nacions Unides, aprovada per unanimitat el 4 d'abril de 1956, després de recordar resolucions passades on es va demanar al Cap de Gabinet de l'Organisme de les Nacions Unides per la Vigilància de la Treva a dur a terme determinats passos específics per reduir les tensions al llarg de les línies d'armistici, el Consell va observar amb profunda preocupació que els passos proposats no s'han dut a terme. El Consell va considerar que la situació podria posar en perill el manteniment de la pau i la seguretat internacionals i va demanar al Secretari General de les Nacions Unides que estudiés els diversos aspectes de compliment del compliment dels quatre Acords General d'Armistici.
El Consell va demanar llavors que el Secretari General, juntament amb el Cap d'Estat Major, disposi l'adopció de mesures que creguin que reduirien les tensions al llarg de les línies de demarcació de l'armistici, com ara la retirada de forces, la llibertat de circulació dels observadors de l'ONU i l'establiment d'acords locals per a la prevenció d'incidències i la ràpida detecció de qualsevol violació dels Acords d'Armistici. El Consell va instar les parts de l'Acord General d'Armistici a cooperar amb el Secretari General en l'aplicació d'aquesta resolució i va demanar al Secretari General que informés al Consell dins d'un mes.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Retrat del príncep Baltasar Carles caçador

El Retrat de Príncep Baltasar Carles caçador va ser pintat per Velázquez el 1635 i es conserva al Museu del Prado a Madrid.

## El tema de la caça

El rei Felip IV va encarregar a Velázquez una sèrie de quadres amb el tema de la caça, destinats tots ells a guarnir el pavelló que per a aquesta activitat havien construït bosc del Pardo, a la vora de Madrid, anomenat la Torre de la Parada. Aquest pavelló es va convertir més tard en un valuós museu de pintures on va anar a parar la llarga sèrie de les Metamorfosis d'Ovidi, pintada per Rubens. Aquest pavelló estava reservat en exclusiva per a la cort, ningú més tenia accés. Allà es va recopilar el conjunt més important sobre temes de mitologia i gran varietat de nus.
Velázquez va pintar per a aquest lloc tres quadres amb el tema de la caça: Retrat del cardenal Infant Ferran com a caçador, Retrat de Felip IV caçador i Retrat del príncep Baltasar Carles caçador. Les tres obres tenen alguna cosa en comú: format estret, figura presentada de tres quarts, escopeta de caça a la mà i vestit de caça als protagonistes.

## Descripció del quadre

El príncep va vestit amb roba adequada a aquest esport. Tabard fosc, calçons amples, gipó gris, coll d'encaix, botes altes, gorra [que mira a un sol costat inclinada i a la mà dreta, escopeta d'una mida pròpia per a un nen.
Al quadre hi ha dos gossos; el gos no falta mai en una escena de caça. Un d'ells és gran, tant que el pintor va decidir de representar-ho estirat perquè no molestés la figura menuda del príncep; té llargues orelles i el seu cap reposa a terra. L'altre és un gosset que se'n surt de l'enquadrament, un llebrer ocre amb ulls vius, el cap del qual arriba a l'alçada de la mà del nen.
El paisatge està representat per la presència d'un roure que acompanya la figura. Es pot copsar el bosc del Pardo i al fons la serra blavosa de Madrid, a la llunyania. El cel és gris, com si fos una tarda de tardor, i està carregat de núvols.
Els crítics coincideixen a assegurar que el cap del príncep és un exemple de destresa del pintor.

## Bibliografia

* Camón Aznar, José. Historia general del arte, Tomo XIII, colección Summa Artis, La pintura española del siglo XVII. Madrid, Espasa-Calpe, 1977. 7.
* Morales y Marín, José Luis. La Pintura en el Barroco. Madrid, Espasa-Calpe, 1998. ISBN 84-239-8627-6.
* Museo del Prado. Pintura española de los siglos XVI y XVII Enrique Lafuente Ferrari Aguilar S.A. 1964
# Roza Otunbàieva

Roza Issàkovna Otunbàieva (en kirguís i en rus: Роза Исаковна Отунбаева; Frunze (actual Bixkek), 23 d'agost de 1950) és una diplomàtica i política kirguís que fou presidenta del Kirguizstan des del 7 d'abril de 2010 fins a l'1 de desembre de 2011, després d'haver participat en la Revolució de les Tulipes i succeint l'anterior president Kurmanbek Bakiev. Abans havia estat ministra d'Afers Exteriors i cap del grup parlamentari del Partit Socialdemòcrata.

## Referències

* ↑ Ortiz de Zárate, Roberto. «Roza Otunbáyeva». Centre d'Estudis i Documentació Internacionals a Barcelona (CIDOB). [Consulta: 13 febrer 2020].
# Sampi

La lletra sampi (Ϡ en majúscula i ϡ en minúscula; forma arcaica epigràfica: Ͳ, ) és una lletra obsoleta de l'alfabet grec. Té un valor numèric de 900. El nom "sampi" aparentment ve de [o]sàn pî: "semblant a pi".

## Referències

* ↑ Foat, F. W. G. «Fresh Evidence for Τ» (en anglès). The Journal of Hellenic Studies, 26, 01-11-1906, pàg. 286–287. DOI: 10.2307/624383. ISSN: 2041-4099.
* ↑ Foat, F. W. G. «Tsade and Sampi» (en anglès). The Journal of Hellenic Studies, 25, 01-11-1905, pàg. 338–365. DOI: 10.2307/624245. ISSN: 2041-4099.
* ↑ Christidēs, Anastasios-Phoivos; Arapopoulou, Maria; Chritē, Maria. A History of Ancient Greek: From the Beginnings to Late Antiquity (en anglès). Cambridge University Press, 2007-01-11. ISBN 978-0-521-83307-3.
# Ritidosteoïdeus

Els ritidosteoïdeus (Rhytidosteoidea) constitueixen una superfamília de tetràpodes temnospòndils. Fou descrit l'any 1979 per J. W. Cosgriff i J. M. Zawiskie.

## Referències

* Yates, A. M. (2000) A new tiny rhytidosteid (Temnospondyli: Stereospondyi) from the Early Triassic of Australia and the possibility of hidden temnospondyl diversity. J. Vert Paleontol. 20:484-489.
* Yates, A. M. & Warren, A. A. (2000) The phylogeny of the 'higher' temnospondyls (Vertebrata: Choanata) and its implications for the monophyly and origins of the Stereospondyli. Zoological Journal of the Linnean Society 128: 77-121.
* ↑ Paleobiology Database

## Enllaços externs

* Rhytidosteoiea a Mikko's Phylogeny Archive.
# Rozkixne

Rozkixne (en (ucraïnès): Розкішне, en rus: Роскошное, Roskóixnoie) és un poble de la República Autònoma de Crimea a Ucraïna, que el 2014 tenia 559 habitants. Pertany al districte rural de Djankoi. Fins al 1948 la vila es deia Seït-Bulat Novi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].